ՀԱՅՏԱՐԱՐՈՒԹՅՈՒՆ
Պետական վերահսկողական ծառայությունը հայտարարում է մրցույթ՝ քաղաքացիական ծառայության թափուր պաշտոնն զբաղեցնելու մասին
Պետական վերահսկողական ծառայության մոնիթորինգի և վերլուծության վարչության պետի տեղակալի (ծածկագիր՝ 05-2.2-15) քաղաքացիական ծառայության թափուր պաշտոնն զբաղեցնելու համար:
Հիմնական գործառույթները՝ 
1) համակարգում է Հայաստանի Հանրապետության պետական կառավարման համակարգի մարմիններում և պետական հիմնարկներում ուսումնասիրությունների կատարումը՝ Հայաստանի Հանրապետության կառավարության գործունեության միջոցառումների ծրագրերի, այդ թվում՝ հակակոռուպցիոն ծրագրերի ու միջոցառումների կատարման նկատմամբ, որի արդյունքների մասին զեկուցում է Վարչության պետին.  
2) համակարգում է Հայաստանի Հանրապետության կառավարության գործունեության ու տեսչական մարմնի գործունեության և իրականացվող ստուգումների տարեկան ծրագրերի ուսումնասիրությունն ու համադրումը և արդյունքների մասին զեկուցում է Վարչության պետին.   
3) համակարգում է ծառայություն մուտքագրվող տեղեկությունների և փաստաթղթերի, այդ թվում՝ պետական կառավարման համակարգի մարմիններից հավաքագրվող օպերատիվ տեղեկատվության ուսումնասիրությունը, վերլուծությունը, ամփոփումը և ներկայացումը Վարչության պետին.   
4) Վարչության պետի հանձնարարությամբ համակարգում է Վարչության առջև դրված գործառույթներից և խնդիրներից բխող իրավական ակտերի նախագծեր, առաջարկություններ, եզրակացություններ, այլ փաստաթղթեր նախապատրաստելը, ինչպես նաև դրանց վերաբերյալ մեթոդական պարզաբանումներ և ուղեցույցեր մշակելը.
5) համապատասխան առաջարկություններ է ներկայացնում Վարչության քաղաքացիական ծառայողների բացակայության դեպքում նրանց փոխարինելու մասին.
6) Վարչության պետի հանձնարարությամբ կատարում է քաղաքացիների ընդունելություն.
7) Վարչության պետին է ներկայացնում Վարչության աշխատանքային ծրագրերը.
8) այլ մարմիններից, պաշտոնատար անձանցից ստանում է Վարչության առջև դրված գործառույթների և խնդիրների իրականացման հետ կապված անհրաժեշտ տեղեկատվություն և նյութեր.
9) իր լիազորությունների շրջանակներում նախապատրաստում է առաջարկություններ, տեղեկանքներ, հաշվետվություններ, միջնորդագրեր, զեկուցագրեր և այլ գրություններ.
10) Վարչության պետին, ըստ անհրաժեշտության, ներկայացնում է առաջարկություններ Վարչության աշխատանքներին մասնագետներ, փորձագետներ, գիտական հաստատությունների ներկայացուցիչներ ներգրավելու, ինչպես նաև աշխատանքային խմբեր կազմավորելու համար.
11) Վարչության առջև դրված գործառույթների և խնդիրների իրականացման հետ կապված, ինչպես նաև Վարչության պետի գիտությամբ, կարող է հրավիրել խորհրդակցություններ դրանց մասնակից դարձնելով համապատասխան մարմինների պաշտոնատար անձանց, մասնագետների, փորձագետների.
12) ըստ անհրաժեշտության ներկայացնում է համապատասխան զեկուցումներ իր կողմից սպասարկվող ոլորտին առնչվող համապատասխան մարմիններում, ինչպես նաև պաշտոնատար անձանց կողմից կատարվող աշխատանքների վիճակի մասին.
Վարչության պետի տեղակալն ունի օրենքով, իրավական այլ ակտերով նախատեսված այլ իրավունքներ (սոցիալական երաշխիքներ) և կրում է այդ ակտերով նախատեսված այլ պարտականություններ (սահմանափակումներ):	

Նշված ժամանակավոր թափուր պաշտոնը զբաղեցնելու համար նաև պահանջվում է` 
- բարձրագույն կրթություն, քաղաքացիական ծառայության առաջատար պաշտոնների առնվազն 2-րդ ենթախմբում առնվազն երկու տարվա ստաժ, կամ առնվազն երեք տարվա քաղաքացիական ծառայության ստաժ և քաղաքացիական ծառայության 2-րդ դասի առաջատար ծառայողի դասային աստիճան, կամ վերջին հինգ տարվա ընթացքում քաղաքական կամ հայեցողական, բացառությամբ Հայաստանի Հանրապետության համայնքների ղեկավարների տեղակալների, խորհրդականների, մամուլի քարտուղարների, օգնականների և ռեֆերենտների պաշտոնների, կամ քաղաքացիական պաշտոններում առնվազն երկու տարվա աշխատանքային ստաժ կամ համայնքային ծառայության գլխավոր պաշտոնի առնվազն երեք տարվա աշխատանքային ստաժ, կամ գիտական աստիճան և առնվազն երեք տարվա մասնագիտական աշխատանքային ստաժ, կամ վերջին տասը տարվա ընթացքում առնվազն երեք տարվա մասնագիտական աշխատանքային ստաժ. 

- Հայաստանի Հանրապետության Սահմանադրության և Հայաստանի Հանրապետության աշխատանքային օրենսգրքերի, «Պետական վերահսկողական ծառայության մասին», «Հանրային ծառայության մասին», «Քաղաքացիական ծառայության մասին», «Նորմատիվ իրավական ակտերի մասին», «Հայաստանի Հանրապետության  բյուջետային  համակարգի մասին», Հայաստանի Հանրապետության օրենքների, Հայաստանի Հանրապետության վարչապետի 2018 թվականի հունիսիի 11-ի «Հայաստանի Հանրապետության պետական վերահսկողական ծառայության  կանոնադրությունը հաստատելու մասին» թիվ 696-Լ որոշման և իր լիազորությունների հետ կապված իրավական այլ ակտերի անհրաժեշտ իմացություն, ինչպես նաև տրամաբանելու, տարբեր իրավիճակներում կողմնորոշվելու ունակություն. 
- համակարգչով և ժամանակակից այլ տեխնիկական միջոցներով աշխատելու ունակություն. 
- տիրապետում անհրաժեշտ (պարտադիր) կառավարչական հմտությունների և ունակությունների, ինչպես նաև պաշտոնի անձնագրով նախատեսված գործառույթներից բխող կառավարչական հմտությունների և ունակությունների:
 Ժամանակավոր թափուր պաշտոնը զբաղեցնելու ժամկետը սահմանվում է մինչև նշված թափուր պաշտոնը մրցույթի արդյունքում հաղթող ճանաչված մասնակցի կողմից զբաղեցնելը: 
 Դիմումների ընդունման վերջին ժամկետն է` 19.01.2022թ.
  Աշխատավարձի չափը՝ 256,623 (երկու հարյուր հիսունվեց հազար վեց հարյուր քսաներեք) ՀՀ դրամ: 
 Աշխատանքի վայրը՝ ք.Երևան, Մաշտոցի 47, հեռ. 010-31-31-87, էլ. փոստ՝ hr@supervision.am
· Ընտրությունը կատարվում է ներկայացված փաստաթղթերի հիման վրա:

Դիմող ՀՀ քաղաքացիները պետք է ներկայացնեն հետևյալ փաստաթղթերը՝ 
    դիմում գլխավոր քարտուղարի անունով (դիմումի ձևը կցվում է),
  տվյալ պաշտոնն զբաղեցնելու համար մասնագիտական գիտելիքների և աշխատանքային ունակությունների տիրապետման տեսանկյունից ներկայացվող պահանջների բավարարումը հավաստող փաստաթղթերի՝ դիպլոմի /ների/, վկայականի /ների/, աշխատանքային գրքույկի (վերջինիս բացակայության դեպքում անհրաժեշտ է ներկայացնել տեղեկանք/ներ համապատասխան մարմնից/ներից) պատճեները բնօրինակների հետ միասին,
  արական սեռի անձինք՝ նաև զինվորական գրքույկի կամ դրան փոխարինող ժամանակավոր զորակոչային տեղամասից կցագրման վկայականի պատճենները՝ բնօրինակի հետ միասին, կամ համապատասխան տեղեկանք, 
 մեկ լուսանկար 3*4 սմ չափսի,
 անձնագրի կամ նույնականացման քարտի պատճենը: 
ՀՀ քաղաքացին փաստաթղթերը ներկայացնում է անձամբ կամ էլեկտրոնային փոստի միջոցով:
 Փաստաթղթերն ընդունվում են ամեն օր` ժամը 9.30-ից մինչև 12.30-ը, բացի շաբաթ և կիրակի օրերից: 













Հայաստանի Հանրապետության պետական վերահսկողական
 ծառայության գլխավոր քարտուղար 
տիկին Անի Բաղդասարյանին

 ---------------------------------------------------------------------------------
__________________________________________________________________
                                                                        դիմողի անձնագրի տվյալները, հասցեն, հեռախոսահամարը 
 
ԴԻՄՈՒՄ
Ծանոթանալով Հայաստանի Հանրապետության պետական վերահսկողական ծառայության կողմից հրապարակված հայտարարությանը՝ խնդրում եմ Ձեզ ժամկետային աշխատանքային պայմանագրով նշանակել ինձ Հայաստանի Հանրապետության պետական վերահսկողական ծառայության______________________________________________________________________________
Ժամանակավոր թափուր պաշտոնի անվանումը, ծածկագիրը
 _______________________________________________________ ժամանակավոր թափուր պաշտոնում: 
	Հայտնում եմ, որ. 
1. Համակարգչային և ժամանակակից այլ տեխնիկական միջոցներով աշխատելու ունակություն ____________________
            ունեմ, չունեմ 
2. Տիրապետում եմ համակարգչային ծրագրերին ___________________________________________                                                                                  	                                              				Վինդոուզ, Վոռդ, Էքսել, Աքսես և այլն
3. Դատական կարգով անգործունակ կամ սահմանափակ գործունակ ____________________________ 
                                                                                                                                 ճանաչված եմ, ճանաչված չեմ 
4. ՀՀ կառավարության որոշմամբ հաստատված հիվանդությունների ցանկում ընդգրկված հիվանդություններից որևէ մեկով  ____________________________________________________________ 
                                                            տառապում եմ, չեմ տառապում 
5. Այլ վճարովի աշխատանք (բացի գիտական, մանկավարժական, ստեղծագործական և ընտրական հանձնաժողովի անդամի կարգավիճակից բխող աշխատանքից) ________________________________
                                                                                                                           իրականացնում եմ, չեմ իրականացնում
6. Անձամբ ձեռնարկատիրական գործունեությամբ  __________________________________________ 
                                        զբաղվում եմ, չեմ զբաղվում 
7. Անմիջական ենթակայության կամ վերահսկողության տակ մերձավոր ազգակցական կամ խնամիական կապերի (ծնող, ամուսին, զավակ, եղբայր, քույր, ամուսնու ծնող) մեջ __________________________________________________________________________________________
                                                            գտնվում եմ, չեմ գտնվում 
Նախազգուշացված եմ՝ կեղծ տվյալներ և փաստաթղթեր ներկայացնելու համար, ժամանակավոր թափուր պաշտոնում նշանակվելու դեպքում զբաղեցրած պաշտոնից ազատվելու և սահմանված կարգով պատասխանատվության ենթարկվելու մասին: 

Դիմող՝ _________________ ________________________________
 	         ստորագրություն                           անուն, ազգանուն

